text: ২৭ জানুয়ারি ২০১৯, ১১:২৫
  হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) ২০১৮-২০১৯ শিক্ষাবর্ষের স্নাতক প্রথম বর্ষের ভর্তি পরীক্ষার সব ইউনিটের ফল প্রকাশ করা হয়েছে। শনিবার সন্ধ্যায় হাবিপ্রবির জনসংযোগ ও প্রকাশনা দফতরের পাঠানো এক সংবাদ বিজ্ঞপ্তিতে এ তথ্য নিশ্চিত করা হয়।
  উল্লেখ্য, হাবিপ্রবি'র ২০১৯ শিক্ষাবর্ষে স্নাতক প্রথম বর্ষের ভর্তি পরীক্ষা গত ২০ জানুয়ারি থেকে ২৩ জানুয়ারি ২০১৯ পর্যন্ত অনুষ্ঠিত হয় এবং এই শিক্ষাবর্ষে ২ হাজার ৫টি আসনের বিপরীতে ১ লাখ ১২ হাজার ১৯২ জন শিক্ষার্থী বিভিন্ন ইউনিটে ভর্তির জন্য আবেদন করে।